b'\n_START_ARTICLE_\nLeicester City F.C.\n_START_PARAGRAPH_\nLeicester City Football Club je angle\xc5\xa1ki nogometni klub iz Leicesterja. Trenutno nastopa v Premier Ligi. Uvrstitev v najelitnej\xc5\xa1o angle\xc5\xa1ko ligo so dosegli v sezoni 2013/14, ko so v Football League Championshipu, drugi angle\xc5\xa1ki nogometni ligi, osvojili prvo mesto._NEWLINE_Klub je bil ustanovljen leta 1884 kot Leicester Fosse. \xc4\x8clan nogometne lige pa je postal \xc5\xa1ele 10 let kasneje. Najve\xc4\x8dji uspehi kluba so drugo mesto v Premier Ligi leta 1929, trikratna osvojitev angle\xc5\xa1kega pokala ter finale FA pokala v sezoni 1968/69. Doma\xc4\x8de tekme od leta 2002 igra na stadionu King Power._NEWLINE_V sezoni 2015/16 je klub presenetil z uvrstitvijo na prvo mesto Premier Lige in s tem osvojitvijo naslova angle\xc5\xa1kega prvaka, kar je bila njihova prva prvenstvena zmaga v zgodovini kluba. Zmago so nekateri ozna\xc4\x8dili za enega najve\xc4\x8djih presene\xc4\x8denj v zgodovini \xc5\xa1porta. Po mnenju \xc5\xa1portnih novinarjev je bil njihov napadalec Jamie Vardy najbolj\xc5\xa1i nogometa\xc5\xa1 sezone.'